| Medaljeoversikt |
| --- |
| Langrenn: |
| Langrenn Junior-VM på ski |
| Gull | 2010 Hinterzarten |  Sprint |
| Gull | 2010 Hinterzarten |  4x5 km stafett |
| Norges flagg Norgesmesterskap |
| Gull | 2010 Tolga | Lagsprint fristil |
| Gull | 2014 Lillehammer | 3 x 10 km stafett |
| Gull | 2015 Røros | 3 x 10 km stafett |
| Gull | 2015 Harstad | Lagsprint fristil |
| Sølv | 2013 Hamar | 3 x 10 km stafett |
| Bronse | 2014 Gålå | Lagsprint klassisk |
|  Antall enkeltseire i verdenscupen: 1*Per 17. januar 2015* |

**Tomas Northug** (født 19. april 1990) er en norsk tidligere langrennsløper som representerte Strindheim IL. Han fikk sitt gjennombrudd i 2010 da han ble juniorverdensmester i sprint. Han debuterte i verdenscupen i Drammensprinten med en 30.-plass samme år.

I mai 2017 informerte han om at han la opp som langrennsløper.

Han er bror av langrennsløperne Petter Northug og Even Northug. Petter og Tomas har vært venner og treningskamerater i oppveksten. På samme måte som sin storebror hadde Tomas Northug et godt taktomslag og en sterk spurt. Yngstebror er William Rosseland Northug født 2021, som er John Northugs yngste barn.

Idrettskarriere
---------------

Northug ble i 2009 tatt ut til å representere Norge i juniorverdensmesterskapet (Junior-VM) som ble arrangert i Praz de Lys Sommand i Frankrike i perioden 1.-6. februar 2009. Tomas Northug ble tatt ut til å gå både 10 km fristil, sprint klassisk (1,5 km), 20 km fellesstart med skibytte og 4x5 km stafett. Best gikk det på stafetten, der det ble bronse. Han fikk 9.-plass på sprinten, 10.-plass på 10 km og 13.-plass på 20 km. 

I januar 2010 kom det definitive gjennombruddet da Northug ble juniorverdensmester i sprint i Hinterzarten i Tyskland foran en annen nordmann, Pål Golberg. I tillegg fikk han gull på 4 x 5 km stafett, sammen Didrik Tønseth, Pål Golberg og Finn-Hågen Krogh.

Som følge av gullet i junior-VM fikk Northug sjansen til å prøve seg i verdenscupen da det ble arrangert prøve-VM i Oslo i mars 2010.

Northug vant Skandinavisk Cup 2012/13 og var dermed sikret deltakelse i rennene i verdenscupen i langrenn 2013/14 fram til jul 2013. Han deltok også ved U23-VM på ski 2013 i Liberec i Tsjekkia. Der ble han slått ut i semifinalen på sprinten, og endte på 11.-plass. 

I januar deltok han ved Ski-NM 2014. I NM del 1 på Lillehammer vant han gull på 3 x 10 km stafett sammen med John Kristian Dahl og Petter Northug. På sprinten endte han på 5.-plass i løpet, og 4.-plass i NM, siden britiske Andrew Musgrave vant selve løpet. I NM del 2 på Vågå i mars fikk han bronse på lagsprinten, sammen med storebror Petter. 

Den 17. januar 2015 vant han sin første verdenscupseier, da han vant sprinten i Otepää i Estland.

I Ski-VM 2015 deltok han i sprint, og gikk seg fram til finalen etter tredje beste tid i prologen, førsteplass i sin kvartfinale og andreplass i sin semifinale. I finalen kom han sist i mål, og kom dermed på 6.-plass.

Verdenscupen
------------

| Sammenlagtplasseringer i verdenscupen |  |
| --- | --- |
| Sesong | Distansecupen | Poeng | Sprintcupen | Poeng | Sammenlagt | Sammenlagt Poeng |
| 2009/10 | – | - | 116. | 1. | 183. | 1. |
| 2010/11 | – | - | 58. | 31. | 104. | 31. |
| 2011/12 | - | - | 50. | 35. | 101. | 35. |
| 2012/13 | - | - | 27. | 70. | 64. | 70. |
| 2013/14 | - | - | 56. | 30. | 110. | 30. |
| 2014/15 | - | - | 5. | 181. | 30. | 181. |

| Enkeltseire i verdenscupen |
| --- |
| Nr. | Dato | Sted | Disiplin |
| **1.** | 2015-01-1717. januar 2015 | Estlands flagg Otepää | Sprint klassisk |
|

### Continental cup

Enkeltseire

| Nr. | Dato | Sted | Disiplin | Cup |
| --- | --- | --- | --- | --- |
| 1. | 9. februar 2013 | Estlands flagg Jõulumäe | Sprint klassisk | Skandinavisk Cup |
| 2. | 10. februar 2013 | Estlands flagg Jõulumäe | Sprint fristil | Skandinavisk Cup |
| 3. | 23. februar 2013 | Finlands flagg Enare | Sprint fristil | Skandinavisk Cup |

Skandinavisk Cup sammenlagt

| Sesong | Sammenlagt |
| --- | --- |
| Poeng | Plass |
| 2011/12 | 36 | 59. |
| 2012/13 | 493 | 1. |
| 2013/14 | 118 | 24. |
| 2014/15 | - | - |
| 2015/16 | - | - |
| 2016/17 | 98 | 18. |

Referanser
----------

1. ↑  «World Cup Drammen (NOR)». *www.fis-ski.com*. Besøkt 22. mars 2023.
2. ↑  «Tomas Northug legger opp». *NRK*. 13. mai 2017. Besøkt 13. mai 2017.
3. ↑  
(no)
«- Ikke så frekk som Petter». Nettavisen. 13. januar 2009. Arkivert fra originalen 16. januar 2010. Besøkt 26. januar 2010.
4. ↑  (no)
«Northug juniorverdensmester». nrk.no. 25. januar 2010.
5. ↑  Dagbladet.no – *Dobbel stafettjubel for Norge i junior-VM*
6. ↑  
(no)
«VM-gull til ny Northug». Nettavisen. 25. januar 2010. Arkivert fra originalen 27. januar 2010. Besøkt 26. januar 2010.
7. ↑  Dagbladet.no - *Lillebror Northug lot tårene trille etter sin første verdenscupseier*, besøkt 17. januar 2015.

Eksterne lenker
---------------

* (en) Tomas Northug – kategori av bilder, video eller lyd på Commons Rediger på Wikidata
* (en) Tomas Northug på Internet Movie Database Rediger på Wikidata
* (en) Tomas Northug – FIS (langrenn) Rediger på Wikidata
* (no) Profil hos Team Northug

  


|  |  |
| --- | --- |
| Oppslagsverk/autoritetsdata | Prabook
 |